V sobotu pribudlo sedem pozitívnych prípadov ochorenia COVID-19. Traja nakazení pochádzajú z Prešovského kraja, traja zo Žilinského kraja a jeden prípad bol zaznamenaný aj v Bratislavskom kraji. Národné centrum zdravotníckych informácií o tom informovalo na webe covid-19.nczisk.sk.
Počet ľudí s potvrdeným koronavírusom tak na Slovensku stúpol na 1 664. Uplynulý deň urobili laboratóriá 931 testov, spolu otestovali už takmer 209-tisíc vzoriek. Nepribudlo žiadne úmrtie, vyliečili sa šiesti pacienti. Počet ľudí, ktorí prekonali koronavírus, tak stúpol na 1 461.
Koronavírus na Slovensku v číslach